b'\n_START_ARTICLE_\nHenrik Bi\xc4\x8dek\n_START_SECTION_\n\xc5\xbdivljenjepis\n_START_PARAGRAPH_\nHenrik Bi\xc4\x8dek se je rodil v vasi Prapetno Brdo, ob\xc4\x8dina Tolmin, primorskim star\xc5\xa1em Andreju Bi\xc4\x8dku in Marjani Begu\xc5\xa1. Ker so Primorsko leta 1929 zasegli\xc2\xa0Italijani, takrat veliko dru\xc5\xbein prebegne izpod italijanske okupacije v\xc2\xa0Jugoslavijo. Dru\xc5\xbeina se je leta 1929 preselila v\xc2\xa0Bosno in Hercegovino\xc2\xa0(Banja Luka). Henrik se je kmalu vrnil v Slovenijo. Delo je na\xc5\xa1el v\xc2\xa0Kranju._NEWLINE_Pred vojno je Henrik deloval v naprednem dru\xc5\xa1tvu primorskih izseljencev. Kot mladinec je bil \xc4\x8dlan nogometnega kluba Savica v Stra\xc5\xbei\xc5\xa1\xc4\x8du pri Kranju. Kasneje je igral pri nogometnem klubu Slovan v Naklem. Zaradi hitrosti in okretnosti je igral desno krilo._NEWLINE_V partizane je \xc5\xa1el maja 1941. Poleti 1941 se je priklju\xc4\x8dil partizanom na Jelovici. Kot mitraljezec je sodeloval v zasedi Cankarjevega bataljona v Rovtu (vodja Cankarjevega bataljona je bil njegov brat Franc Bi\xc4\x8dek - Bruno), v bojih na Pasji ravni in \xc4\x8crnem Vrhu ter v Dra\xc5\xbego\xc5\xa1ah. V Dra\xc5\xbego\xc5\xa1ki bitki je kot mitraljezec streljal z Jelenca, danes poznane kot Bi\xc4\x8dkova skala._NEWLINE_V Dra\xc5\xbego\xc5\xa1ki bitki je bil te\xc5\xbeko ranjen, zato ga je brat Franc na Mo\xc5\xa1enjski planini ustrelil in tako izpolnil bratovo \xc5\xbeeljo, da nih\xc4\x8de od njiju ne bo padel Nemcem \xc5\xbeiv v roke.'